เรื่องร้องเรียน (ความสะอาด,ร้องเรียน,ถนน) วันที่ 2023-10-11 02:49:06 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042993

ขอให้ปรับปรุงระบบการจัดเก็บขยะของสำนักงานเขตบางเขน บริเวณ พื้นที่หมู่บ้านอนันต์สุขสันต์ ถนนเทพรักษ์ แยก 49 แขวงท่าแร้ง เขตบางเขน กรุงเทพมหานคร  เนื่องจากผู้ร้องแจ้งว่า พื้นที่หมู่บ้านอนันต์สุขสันต์ ถนนเทพรักษ์ แยก 49 ในความรับผิดชอบของสำนักงานเขตบางเขน ปกติจะมีเจ้าหน้าที่ลงพื้นที่จัดเก็บขยะมูลฝอยประมาณสัปดาห์ละ 1 ครั้ง คือวันพฤหัสบดี ซึ่งมีการดำเนินการเก็บขยะตามระยะเวลามาโดยตลอด แต่ระยะหลังๆ เจ้าหน้าที่ลงพื้นที่จัดเก็บขยะมูลฝอยไม่ตรงเวลา และเมื่อจัดเก็บขยะจนเต็มแล้วก็ไม่เข้ามาเก็บอีก โดยล่าสุดมาจัดเก็บขยะมูลฝอยเมื่อวันพฤหัสบดีที่ 28 กันยายน 2566 หลังจากนั้นควรจะมาเก็บขยะในวันพฤหัสบดีที่ 5 ตุลาคม 2566 แต่ไม่มีเจ้าหน้าที่ลงพื้นที่จัดเก็บขยะมูลฝอยในวันดังกล่าว ทำให้ภายในซอยและหน้าบ้านประชาชนในหมู่บ้านมีขยะล้นรอการจัดเก็บ ประสบปัญหาทั้งหมู่บ้านและเป็นพื้นที่สายหลัก ส่งผลให้ผู้ร้องและชาวบ้านในพื้นที่ได้รับความเดือดร้อน เบื้องต้นประสบปัญหามาเป็นระยะเวลาประมาณ 1 เดือนแล้ว ทำให้ผู้ร้องมีข้อสงสัยว่าที่ดำเนินการล่าช้าเนื่องจากสาเหตุใด ผู้ร้องทราบมาว่ามีการเปลี่ยนผู้อำนวยการคนใหม่ (ตามผู้ร้องแจ้ง) จึงประสงค์ให้หน่วยงานที่เกี่ยวข้องปรับปรุงระบบการจัดเก็บขยะของสำนักงานเขตบางเขน โดยให้ดำเนินการจัดเก็บขยะมูลฝอยให้ตรงเวลา เพื่อบรรเทาความเดือดร้อนแก่ผู้ร้องและชาวบ้านในพื้นที่ต่อไป เบื้องต้นเคยแจ้งเรื่องไปยังสายตรงของหน่วยงานจัดเก็บขยะ (ค้นหมายเลขจาก Google) เมื่อแจ้งเรื่องก็จะลงพื้นที่ครั้งหนึ่งแล้วหายไป และเคยติดต่อไปยังกรุงเทพมหานคร หมายเลขสายด่วน 1555 แต่ไม่สามารถติดต่อเจ้าหน้าที่ได้

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata